LE PORTRAIT D'ALEXIS THAMBWE MWAMBA
LE PORTRAIT D'ALEXIS THAMBWE MWAMBA
.
Ba ndeko,
Alexis Thambwe Mwamba azali un cas d’école ya ba contradictions internes et externes ya classe politique congolaise. Soki totali parcourt na ye nionso ezali komonana que atikala kozala porteur ya message moko te ou ya projet moko quelconque mpo na R.D.Congo. Azali sans repère idéologique et doctrinal. Leitmotiv na ye, ezali kaka ya ko occuper ba postes mpe na ko maintenir confort personnel na ye au détriment ya intérêt général. Franchement, azalali un politicien arrogant qu’ignore qu’il est minable.
Thambwe Mwamba abotami na mokolo mua 6 mai 1943, na village ya Kilonga-longa, na territoire ya Lubutu, district ya Maniema, province ya Costermansville. Au fait, par sa mère, azali d’origine Kusu, ya territoire ya Kasongo, district ya Maniena na province ya Costermansville.Ba doutes ezali toujours ko persister na oyo etali ba origines ya tata na ye mpo eyebanaka malamu te soki azali mutu ya wapi au juste !
Thambwe Mwamba ye moko alingaka kolobela esika oyo asali ba écoles primaires et secondaires na ye te. Néanmoins, ba détracteurs na ye balobaka que asala ba kelasi na ye nionso na Burundi, na identité mosusu contraire na oyo toyebeli ye. Soki mpe abandi kolobela ba études universitaires, ba incohérences ezali komonana penza.
Abandi mosala na 1960, na Compagnie Belge d'entreprises Minières (CO.BEL.MIN.) Kindu, ya groupe Empain Schneider en tant qu’adjoint magasinier na service ya approvisionnement ya ba produits vivriers de première nécessité oyo ebandaki kosunga ba travailleurs. Na 1967, akomi Chef magasinier na service ya approvisionnement. Na 1968, Chef du personnel CO.BEL.MIN.
Na 1969, fusion esalemi kati na Minière des Grands Lacs Africains (M.G.L.), Kivu Mines na Philipp Brothers Kivu (PHI.BRA.KI.). Direction générale ya M.G.L. étant na Kamitunga, yango esalaki que Thambwe Mwamba alongua na Kindu mpo akoma kofanda na Kamitunga esika azuaki ebonga ya sika en qualité ya Chef du personnel mpo personnel ya CO.BEL.MIN. ezalaki ebele par rapport na oyo ya ba filiales mine esanganaki. Na 1969, nde azalaki confirmer Chef du personnel sima ya fusion. Na même année oyo nde azuaki na mosala ba diplômés secondaires, supérieurs mpe na universitaires ya Lovanium na Elisabethville. Tozali kokamua que na recrutement oyo esalemaki na 1969, a s’intéresser na ba diplômés ya université de Burundi te mpo alobaka que ye moko atanga kuna! Effectivement, alobaka que azali licencié na droit ya université de Burundi. Na 1969, tango asilisi ba recrutements, ye moko azui mise en disponibilité mpo akende kotanga na Belgique, na Université Libre de Bruxelles (U.L.B.). Kuna, azui licence spéciale na droit et sociologie du travail mpe licence na sciences politiques.
Thambwe Mwamba akati mosala wuta 1969 tee na 1973, soit 4 ans pour raison d’études. Sima ya wana atikala lisusu kotanga kelasi mosusu te. Azalaki déjà licencié ya université de Burundi avant akende na Bruxelles. Soki azalaki licencié avant abanda mosala, pourquoi azalaki embaucher comme adjoint magasinier na service ya approvisionnement ? Soki azuaki licence na ye en droit pendant que akomaki déjà kosala mosala, pourquoi un licencié en droit, au lieu asala troisième cycle, ye asali lisusu licence ya 4 ans na sciences politiques et diplomatiques ? Yambo, faculté oyo ebandaka kobengama boye, kasi licence kuna ezali mibale : ya sciences politiques na ya sciences diplomatiques. Au fait, sciences diplomatiques (relations internationales ou droit diplomatique) yango ezali une des branches ya sciences politiques. Asali licence en science politique option : administration publique. En tant que licencié alingaki kozua dispense na 2 candidatures ya sciences politiques mpe mbala moko akoti na licence na ba crédits complémentaires tout en éliminant oyo asila kozua wuta licence na droit na université de Burundi. Donc, elingaki kosala moins d’années ya études. Mpe na mbula mibali etikala, alingaka kaka asala troisième cycle soit ya droit ou ya sciences politiques. A spécifiaka te soki licence spéciale na ye en droit ezali na nini ? Droit aérien, droit maritime, droit administratif, droit social, droit des assurances, etc. ? Rien ! Notons que licence spéciale esalemaka kaka soki okomi na licence ya faculté mpe ozui ba pré-requis ya licence spéciale. Ezali na valeur moko te na licence ya cursus complet.
Lisusu, pourquoi asalaki droit te na université de Lovanium (meilleure université ya Afrique centrale mpe l’une des meilleures na Afrique)? Toyebi que wuta 1956, faculté ya droit ebandaki. Par ailleurs, na université ya Elisabethville, faculté de droit ebanda wuta 1957. Kasi, Thambwe Mwamba ye, « Congolais », aponi akende kotanga na université de Burundi. Kokamua, pamba te faculté ya droit ya université de Burundi e fêtaki 50 ans na yango na 2017. Elingi koloba que esalema na 1967 !!! Pendant que Thambwe Mwamba ye, azalaki kosala mpe akati mosala kaka na 1969 mpo akende Bruxelles kotanga université. Tango nini atangaki mpe asilisi na université de Burundi ? Comment akoki kozala licencié en droit ya université de Burundi oyo esalamaki sima ya 7 ans abanda mosala mpe 2 ans avant la seule période oyo ye akata mosala mpo akende kotanga na poto na ba frais ya compagnie ??? Kokamua lisusu mpo, soki totali ba postes oyo a occuper, ezali motif ya fierté mpo na faculté ya droit ya université de Burundi. Kasi yango etikala kotanga kombo na ye te lokola un des anciens étudiants oyo asali carrière na hautes sphères ya entreprises privée na publique, Gouvernement, Parlement, mpe ye moko mpe atikala kosala ata geste moko kuna te en tant qu’ancien étudiant mpo na kosepela na milulu ya cinquantenaire.
Neti diplôme ya droit ya université de Burundi ezali vraiment clair te, Thambwe Mwamba azali na licence spéciale ya droit ya U.L.B. Sika, asala stage ya avocat tee kokoma na inscription na tableau ya barreau de Kinshasa na diplôme nini? Mutu akomaka Avocat na diplôme ya licence na droit ou équivalent na yango. Licence spéciale ezala prise en compte te mpo ezali diplôme ya cursus complet te ya ba études requises mpo na kokoma avocat na Zaïre. Ezali possible te mpe ezali cohérent ata muke te.
Sima ya mbula, suite na ba conséquences ya crise économique, ba actionnaires Belges ya secteur minier ya Maniema bayokanaki na convention ya 31 mai 1974, mpo na ko fusionner ba mines nionso neti : Compagnie Minière Congolaise des Grands Lacs (M.G.L.) ; Kivu Mines, oyo ezali filiale ya société Belge : Société Belgo Africaine du Kivu (SO.B.A.KI.) na société américaine Engelhard Minerals ; na Philipp Brothers Kivu (PHI.BRA.KI.), joint-venture na SO.B.A.KI. na kati ya entité moko munene na kombo ya CO.BEL.MIN. Zaïre, filiale ya Cic Belge d'Entreprises Minières. Yango ezali kosala exploitation ya : cassitérite, minerais mixtes ya cassitérite mpe na colombo tantalite, or, wolframite, etc. Tangu Thambwe Mwamba awuti Belgique, azongeli mosala na ye na CO.BEL.MIN. na 1973, mpe mbala moko na promotion en tant que Secrétaire général mpe akomi membre ya Conseil d’Administration na 1974, mpe na 1975, akomi Administrateur délégué ya CO.BEL.MIN. Zaïre. Restructuration oyo ekumbaki na convention kati na deux sociétés minières ya Maniema : CO.BEL.MIN. Zaïre na Syndicat des Mines d'Etain (SY.M.ETAIN.) et la République du Zaïre na ordonnance n° 76-019 ya 13 février 1976. Mpe na mars 1976, Société Minière du Kivu (SO.MIN.KI.) ekelami suite na bosangani kati na CO.BEL.MIN. Zaïre na SY.M.ETAIN. Entreprise d’économie mixte oyo ezalaki détenue na 72% ya ba capitaux privés belges mpe 28% na Conseil exécutif national (Gouvernement Zaïrois). Boye nde Thamwe Mwamba ayaki kokoma na 1978, Administrateur Directeur général ya SO.MIN.KI. mpe na 1981, akomi Administrateur Président ya Comité ya gestion ya SO.MIN.KI.
Mandat na ye ezalaki caractériser na maque d’anticipation mpe na ya vision na ba décisions à long terme oyo ekoki kosala que société e s’adapter na ba changements oyo ekoki kowuta na ba contraintes économiques, financiers na oyo etali marché ya étain, cour na yango na bourse, voir encore koluka ko diversifier ba activités minières mpo na kotikala kaka dépendant te na étain. Malheureusement, yango wana tomonaki na effondrement ya cour ya étain, SO.MIN.KI. ayaki ko se trouver na ba graves difficultés ya trésorerie, lisusu, SO.MIN.KI. en tant que troisième compagnie minière sima ya Générale des Carrières et des Mines (GE.CA.MINES.) na Minière de Bakwanga (MI.BA.), etikala kozala na stratégie ya marketing efficace te mpo na ko anticiper ba problèmes inhérents na fluctuation, instabilité ou effondrement ya cour ya étain na marché mondial ou ko anticiper ba imprévus. A part wana, tomona que ba projets liés na exploitation ou na investissement na but ya ko moderniser outil ya production na perspective ya ko diversifier gamme ya ba produits mpe ko étendre ba marchés na ye, etikala komonana polele te. Compte tenu na état ya ba infrastructures na Kivu, batikala ko réfléchir efficacement penza te na lolenge nini bakoki ko optimiser ba stocks na bango sans ko prendre en compte ba charges trop élevées oyo ezali na incidence négative na santé financière ya entreprise na kotiya yango na rude épreuve.
Thambwe Mwamba esengelaki azala na vision en cherchant ya ko embaucher ba meilleurs géologues mpe ba ingénieurs na mines, métallurgie, chimie, science de la terre etc. Ba compétences oyo akokaki kozua yango na GE.CA.MINES. na MIBA mpe ailleurs, na perspective ya ko mettre en place une nouvelle orientation na élaboration, concept mpe mise en application ya ba projets miniers, na recherche géologique basée na ba techniques oyo esali que ba misusu bazala na avance, na idée ya ko accroître capacité ya production ya ba mines rentables, etc. Suka suka, Conseil d’Administration eyaki ko retirer ye confiance mpe a perdre ebonga na ye na suka ya mandat na ye mpo emonaki polele que afoutaki makasi mpe asalaki mosala ya malonga te.
Na époque oyo, Fond Monétaire International (F.M.I.) na Banque mondiale batiyaki en place programme d’ajustement structurel mpo na ko stabiliser activité économique na ba pays pauvres mpe sima ya stabilisation, ko relancer économie en visant ba secteurs clés na yango, notamment minier, na objectif ya ko réduire conséquemment la pauvreté. Pour y arriver, esengelaki ko privatiser ba secteurs stratégiques ya économie nationale na ko attirer ba investissements privés.
Dans l’entre-temps, Thambwe Mwamba, amilengelaki na kozala na ba relations politiques oyo eyaki kosala que akota na Conseil exécutif national (Gouvernement) na février 1985, azui ebonga ya Commissaire d’Etat (Ministre) ya Travaux publics na Aménagement du territoire, na Gouvernement cordonné (Avant 1990, Premier Commissaire d’Etat azalaki Chef du Gouvernement te. Azalaki nde coordonnateur ya Gouvernement mpo Chef ya Gouvernement ezalaki Président Mobutu ye moko) na Kengo wa Dondo mpe na oyo cordonné na Mabi Mulumba. Il est l’un des Kengo boys !
Tobunga te que Thambwe Mwamba azalaki mpe membre ya Conseil d’Administration ya ba Instituts Supérieurs Pédagogiques (I.S.P.) ; ya Société Nationale des Chemins de Fer Zaïrois (S.N.C.Z.) ; ya Banque Commerciale Zaïroise (B.C.Z.) mpe ya Association Nationale des Entreprises du Zaïre (A.N.E.ZA.) esika mandat na ye esilaki tango alongue na SO.MIN.KI.
Na mars 1988, akomi Commissaire d’Etat na Portefeuille, mpe reconduit na na Gouvernement cordonné na Sambwa Pita Bangi. Na novembre 1988 tee na août 1989, atindami comme Ambassadeur extraordinaire et plénipotentiaire mpe Représentant permanent auprès ya agence spécialisée des Nations Unies pour l’alimentation et l'agriculture, Food and Agriculture Organization (F.A.O.) ya Zaïre na Rome. Na août 1989, azongi na Kinshasa mpo na kozua ebonga ya Président délégué général ya Office des Douanes et Accises (O.FI.D.A.).
Avant ekoma Office, ezalaka Direction na ministère ya Finances. Fonds Monétaire International (F.M.I.) na Banque mondiale esengaki ete yango ekoma na autonomie de gestion na vision ya kokomisa yango efficace mpe ko éloigner yango na ba interférences politiques oyo ezalaki na influences négative na rentrées ya ba recettes fiscales douanières na assiette fiscale na yango. Ba objectifs fondamentaux ezalaki mibale :
1. lutte contre la corruption na fraude (kofutisa taxe à l’importation na ba biens nionso ezali kokota na Zaïre tout en étant sévère na ba vérifications na contrôles ya ba exonérations spécifiques ya ba biens misusu. Yango wana esengelaki ko boma tax ya exemption oyo batu mingi influents bazalaki ko bénéficier na yango ba mbula miyike tee na niveau ya ba produits de luxe ; kofutisa taxe na exportation na ba biens nionso ezali kobima na Zaïre ezala expédiés ou transportés na vendeur ou mpo na propre compte na ye ; ba biens expédiés ou transportés na acheteur ou na transitaire;
2. maximisation ya recettes fiscales douanières na assiette na yango tout en misant na valeur réelle ya ba marchandises na douane, esika marchandises ewuti mpe na espèce tarifaire. Soki ezali ya moniato esengeli kofutisa ba pénalités mpe ko confisquer yango. Ko faire appliquer mpe respecter régime ya ba produits nionso oyo oyo ezali soumis na ba assises neti : makaya, liqueur, alcool, pétrole na ba dérivés na yango, etc.
Na ebandeli, O.FI.D.A. ezalaki diriger mpe contrôler na ba Français : Jacques Saville (1980 tee na 1984), Robert Waterinkyx (1984 tee na1985) na Alain Lasaygues (1985 tee na 1987). Bango mbanso bazalaki ba anciens cadres Directeurs ya douane française.
Mpo na kokitana mindele, F.M.I na Banque mondiale basengaki na Président Mobutu apona un gestionnaire rigoureux et compétant oyo asala ba preuves na ye. Yango wana aponaki Bofossa Wambea Nkosso, mpo na efficacité technique mpe expérience professionnelle na ye : ancien Secrétaire général na Finances ; Commissaire d’Etat (Ministre) na Finances, Gouverneur ya Banque du Zaïre ; Président délégué général ya Banque du crédit agricole (ye nde akeli yango), jusque-là azalaki Président délégué général ya Société Nationale ya Assurances (SO.N.AS.) mpe aponami na ebonga ya P.d.g. ya O.FI.D.A. Na mosala mua ye, alongolaki taxe ya exemption, akotisi mbongo ebele na caisse ya l’Etat, a serrer na ba ports ya Boma, Matadi, Tanganyika, na aéroports ya N’djili mpe Goma esika café ebandaki kobima, na ba postes frontaliers ya Lufu, Kasumbalesa, tee na beach Ngobila. A répertorier ba personnes morales et physiques nionso oyo bazalaki ko bénéficier na ba taxes ya exemption mpe na ba abus na yango na ba demandes abusives ya extensions na yango. A collectionner ba données nionso mpe ba informatiser yango. Azui likanisi ya kosala Brigade antifraude. A la surprise générale, Président Mobutu atie brigade oyo sous responsabilité ya Président ya Conseil judicaire oyo azali mpe Commissaire d’Etat na Justice. Ba nommer Bolamba Angongu, « Hitler », Commandant ya Brigade oyo. Tellement que pressions ya ba caciques ya M.P.R. parti-Etat mpe na ba Hommes d’affaires proches na pouvoir elekaki, Président Mobutu alongoli Bofossa, akomisi ye Commissaire d’Etat (Ministre) au Plan mpe abengisi, un autre proche de Kengo, Thambwe Mwamba, oyo azalaki Ambassadeur na Rome, akomi P.d.g. ya O.FI.D.A.
Ye, aye nde ko profiter na ba résultats ya travail ya Bofossa. Yango wana tomonaki journal Soft de Finances esanganaki na batu misusu soi-disant ba experts mpo na kosakola Thambwe Mwamba comme le meilleur dirigeant et meilleur gestionnaire d’entreprise na Zaïre mpo na année 1990. Asalela yango fête munene epayi na ye kuna na ma Binza ma campagne. Neti ye azalaka vantard, ezalaki occasion mpo na ye alakisa batu ndaku ya sika oyo atongisi mpe na kati ya fête wana azali ko insister na ndenge akueya na charme ya architecture ya Italie yango wana a insistaki mpo architecte ya ndaku ezala Italien mpe abandi ko vanter ba meubles, système ya éclairage, gazon, etc. Mikolo miwuti koleka tokutani na ye epayi ya voisin na ye, na ma campagne. Voisin wana azali un ami Bruno F., ancien ingénieur et physicien Suisse. Ye a installer ba panneaux photovoltaïques na toiture ya ndaku na ye. Thambwe Mwamba, sans-gêne, azali ko se plaindre non seulement na délestages ya courant ya Société Nationale ya Electricité (S.N.EL.) en plus ya makelele ya propre groupe électrogène na ye. Ye wana azali mpe kozua ba renseignements na lolenge esengeli asala mpo na a électrifier ndaku na ye na solaire. Kokamua penza ! Abosanaki nionso abandaki koloba, il y a plus de 25 ans.
Sima ya discours ya 24 avril 1990, na 1991, Léon Kengo wa Dondo asali Union des Démocrates Indépendants (U.D.I) mpo na ko soutenir Président Mobutu na processus ya démocratisation mpe na Conférence Nationale Souveraine (C.N.S.) mpe atikeli « boy » na ye a diriger yango. Mutu ya Kengo, babetaka na ye tennis epayi ya Kengo, ye nde asali ye, apesi ye ba opportunités ya kozala na kati ya ba Gouvernements miyike oyo ye moko Kengo a konzi. Pendant ce temps, Kengo akomi leader ya Force Politique du Conclave (F.P.C.) oyo ezalaki ko regrouper Mouvement Populaire de la Révolution fait-privé (M.P.R. fait privé) na ba satellites na plate-forme na yango lokola Union pour la République et la Démocratie (U.R.D.) esika U.D.I. ezuami. Neti Thambwe Mwamba azongaki na politique active, akokaki lisusu kozala na tête ya O.FI.D.A. te. Yango wana Président Mobutu ayaki kolongola ye na 1991.
Tangu U.D.I. ezalaki na Union Sacrée de l’Opposition Radicale (U.S.O.RAL.), na 9 mars 1993, Thambwe Mwamba akomi Ministre ya Plan, na Gouvernement Etienne Tshisekedi. Na 22 juillet 1995 tee na 26 février 1996, Ministre ya Transports et Communications, na Gouvernement Léon Kengo waq Dondo. Na 26 février 1996, azui ebonga ya Ministre ya Travaux Publics, Urbanisme et Habitats, na Gouvernement Kengo. Ce dernier, a reconduire ye na remaniement ya 24 décembre 1996, na même poste. Na 3 avril 1997, Gouvernement Kengo ekueyi mpe Thambwe Mwamba akimi, akeyi kofanda na Bruxelles.
Rapidement, na 1998, Thambwe Mwamba akomi très actif mpe andimi na appel ya ba Rwandais mpe akoti na Rassemblement Congolais pour la Démocratie (R.C.D.) a participer na bitumba contre R.D.Congo wuta août 1998. Na mbula elandi, na janvier 1999, akomi charger des relations extérieures ya R.C.D. Kuna na R.C.D. a participa na ba crimes minene. Ba accusaka ye (elongo na bakonzi ya R.C.D.) na ba crimes graves contre la population civile na ba massacres oyo esalema na Kamituga (5 mars 1999) ; Kasika (24 août 1998) ; Kavumu (3 août 1998) ; Kindu (10 octobre 1998, ba cibla na missile Sam 7 en plein vol contre Boeing 727, avion civil ya compagnie Congo Airlines (C.A.L.) mpe ebomi 43 passagers na 7 membres ya équipage) ; Makobola (30 décembre 1998 au 2 janvier 1999), Mwenga (esika ba kunda ba femmes vivantes, na novembre 1999).
Na avril 2000, bakonzi ya R.C.D. babengani Thambwe Mwamba. Akeyi kokota na Mouvement de Libération pour le Congo (M.L.C.) ya Jean-Pierre Mbemba Ngombo. Période azalaki kuna, na octobre 2002, yango nde opération « Effacer le tableau » esalamaki na branche armée ya M.L.C. ekendaki koboma batu na Isiro. Toujours na kati ya M.L.C., sima ya masolo ya Sun-City, na Afrique du Sud, azongi elongo na Jean-Pierre Mbemba Ngombo na Kinshasa. Kobanda na 30 juin 2003 tee na 24 mars 2006, akomi Ministre ya Plan, na Gouvernement ya 1+4 oyo ebimaki na ba accords diaboliques ya Pretoria, na Afrique du Sud. Alongue na Gouvernement mpe na M.L.C. na mars 2006.
Na ba élections législatives ya août 2006, candidat indépendant, aponami Député national na circonscription ya Kindu, na Maniema. Na législatives ya 2011, toujours na Kindu, aponami te. Ki indépendant na ye, ezali ya façade. Ezali ya koluka te, azali ko rouler mpo na Joseph Kabila Kabange.
Kobanda 26 octobre 2008, Ministre ya Affaires étrangères, reconduit na 19 février 2010, a continuer lisusu na 11 septembre 2011, toujours na ba Gouvernements Muzitu I, II, na III.
Pendant que Thambwe Mwamba azalaki Ministre ya Affaires étrangères, rien à dire na oyo etali absence ya politique étrangère ya R.D.Congo. Na concert des nations, liloba ya R.D.Congo ezali na valeur nini ? Na Relations internationales, R.D.Congo ezali sous occupation : Résolution 3314 ya Nations Unies, ya14 décembre 1974, sur la définition de l'agression, ezali claire ! Convention de la Haye, ya 18 octobre 1907, Convention (IV) concernant les lois et coutumes de la guerre sur terre et son Annexe: Règlement concernant les lois et coutumes de la guerre sur terre, ezali claire !
Thambwe Mwamba a résoudre eloko moko te : rien na oyo etali insolvabilité ya ba missions diplomatiques ; rien na oyo etali ba arriérés ya ba salaires ya ba agents diplomatiques na consulaires ; rien na oyo etali amélioration ya image ya diplomatie congolaise, rien na oyo etali problème ya ba passeports, rien na oyo etali ko éponger ba niongo ebele oyo etondi na ba ambassades na ba consulats ya R.D.Congo. Tomonaki na 2010, Ministère ya Budget e publiaki montant ya : 71.748.536,71 $ U.S. ya niongo oyo Ministère ya Affaires étrangères esengeli efuta ba diplomates na ba agents consulaires : ba salaires, ba frais de mission, ba titres de voyages, couverture médicale, na logement.
Ministre ya Affaires étrangères yango moko e rendaki publique na novembre 2010 na 11ième conférence diplomatique oyo esalemaki na Kinshasa, na novembre 2010, e pesi chiffre ya : 227.836.082,63 $ U.S. Na kati wana, niongo ya ba salaires ; logements : (Chancelleries, résidences ya ba Chefs ya ba missions diplomatiques, Consulats) y compris courant, mayi, gaz, na téléphone mpo na ba ndaku wana nionso.
Kobanda 7 décembre 2014 tee na 14 novembre 2016, Ministre ya Justice et Garde des sceaux, Gouvernement Augustin Matata Mponyo II. Likambo ya fosse commune ya Maluku, 18 mars 2015, esika bakunda 421 batu. Na 25 septembre 2015, Affaire Tshibangu Kalala.
Tribunal ya district ya Columbia na Etats-Unis, ezali kolandela Thambwe Mwamba, Ministre ya Justice et Garde des sceaux, na likambo ya Daryl Lewis, citoyen Américain, na décision ekueyisali na mokolo mua le 29 juillet 2016, mpo na ba mise en détention illégale mpe présumées tortures kobanda 24 avril 2016 tee na 8 Juin 2016, mpo na likambo ya recrutement ya ba mercenaires étrangers na compte ya Moïse Katumbi Chapwe. Yango nde ezuisa ye casier judicaire.
Wuta 19 décembre 2017 tee na 7 avril 2017, Ministre ya Justice et Garde des sceaux, Gouvernement Samy Badibanga Ntita. Na sima, ayaki kotelemela likambo ya double nationalité ya Samy Badibanga mpe toyebi ndenge esuka à tel point que lelo oyo, le même Samy Badibanga azali Vice-Président ya Sénat moko oyo Thambwe Mwamba azali ko présider.
Wuta 9 mai 2017 tee na 6 septembre 2019, Ministre ya Justice et Garde des sceaux, Gouvernement Buno Tshibala Nzenze. Evasion ya ba détenus na prison centrale ya Makala, le 17 mai 2017. Plus de 6000 prisonniers selon ba estimations mpo Ministère ya ya Justice na yango moko prison ya Makala azalaki na ba statistiques te mpe bazalaka na ba fiches actualisées te oyo ezali kolakisa que bayebi nani azalaki na kati ya boloko soit provisoirement, soit mpo na ko purger peine na ye sima ya condamnation. Yango wana bazalaki incapables ya kopesa fiche identitaires ya ba prisonniers dangereux de sorte que police aluka bango mpe population ezala en alerte à travers ba avis de recherche oyo ekoleka na ba médias mpo bakanga bango. Neti Thambwe Mwamba asila nsoni, a démissiona te mpe bakonzi na ye basenga mpe démission na ye te. Ba évasions sur l’ensemble ya territoire national, ezali totaliser na 17.
Na juin 2017, likambo ya favoritisme ya Thambwe Mwamba, na muana na ye ya muasi na kombo ya Fleur Ngalula Thambwe, na prise ya marché ya restauration ya ba prisonniers ya R.D.C., na société ya muana na ye ya muasi, Thambwe Mwamba Ngalula Fleur. Yango ezali na siège social na Louvain-la-Neuve, na Belgique. Selon ba témoignages, ba prisonniers batikala kozua biloko ya koliya te oyo ewuti na société Fleur ya Ngalula.
Na mars 1998, que dire na likambo ya ba magistrats civils du siège na ya ministère public oyo balongolaki na mosala mpo na détention ya ba faux documents (documents falsifiés et non authentiques, faux diplômes, fausses attestations de réussite, etc.) oyo bakotisa mpe ba présenta mpe e favoriser recrutement na bango na magistrature ? C’est vrai, wuta 14 avril 2018, ordonnance présidentielle ya Kabila elongola bango. Sika, pourquoi ba poursuites ezali te contre bango ? Ba misusu bakatela batu boloko na ba amendes tout comme ba bimisa batu sans pour autant ba mériter kobima. Misusu ba renda ba jugements complaisants, comment faire pour réparer ba injustices nionso oyo ba victimes ya ba faux et incompétents magistrats wana ba faire subir na batu ? Nionso wana etikala lettre morte.
Le, 4 septembre 2018 police judiciaire belge eyokaki ye na cadre ya attentat oyo esalemaki na 10 octobre 1998, contre Boeing 727 ya Congo Airlines. Na 27 novembre 2019, tangu Cour Pénale Internationale (C.P.I.) e confirmer peine ya Jean-Pierre Bemba na 1 an de prison na affaire ya subornation de témoins, Thambwe Mwamba afandelaki yango tee Cour constitutionnelleya R.D.Congo eyaki ko juger irrecevable candidature ya Jean-Pierre Bemba na élection présidentielle esengelaki esalema na décembre 2019, mpo azalaki na casier judiciaire.
Na remaniement ya 5 mars 2019, Thambwe Mwamba akomi Vice-Premier Ministre et Ministre ya Affaires étrangères na Intégration régionale, na Gouvernement par intérim ya Bruno Tshibala Nzenze. Yango ekuyali na 6 septembre 2019. Na mars 2019, aponami Sénateur, na Maniema.
Wuta 27 juillet 2019, aponami Président ya Sénat. Na Sénat wana tomoni ndenge bazali kokumbela misala na maseki pendant que mboka ezali kozinda nse kozinda.
A publia buku iye :
Thambwe Mwamba A. S., Droit Douanier Zaïrois, Kinshasa, Presses Universitaires du Zaïre, 1996, 187 p.
Ba détracteurs na ye balobaka que buku oyo ezali œuvre ya Professeur Charlier-Paul Azama Lana, Docteur na Droit fiscal. Azama nde akitanaki ye na O.F.I.D.A. Selon toujours ba détracteurs na ye, Thambwe Mwamba a bénéficiaki makasi na coup de pouce ya mista na ye « Kengo boy » Professeur Timothée Katanga Yamutumba, Docteur na Sciences économiques appliquées.
Thambwe Mwamba azali na décoration ya Officier mpe Commandeur ya Ordre national du Léopard.
Patriotiquement,
Emmanuel Kandolo
fra_Latn fra_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn nya_Latn fra_Latn lin_Latn lin_Latn fra_Latn swh_Latn